CELEX: 62013TN0553
Language: fi
Date: 2013-10-17 00:00:00
Title: Asia T-553/13: Kanne 17.10.2013 — European Dynamics Luxembourg ja Evropaïki Dynamiki v. Eurooppalainen yhteisyritys ITERiä ja fuusioenergian kehittämistä varten

14.12.2013   
            
            
               FI
            
            
               Euroopan unionin virallinen lehti
            
            
               C 367/36
            
         Kanne 17.10.2013 — European Dynamics Luxembourg ja Evropaïki Dynamiki v. Eurooppalainen yhteisyritys ITERiä ja fuusioenergian kehittämistä varten
   (Asia T-553/13)
   2013/C 367/65
   Oikeudenkäyntikieli: englanti
   
      Asianosaiset
   
   
      Kantajat: European Dynamics Luxembourg SA (Ettelbrück, Luxemburg) ja Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustaja: asianajaja D. Mabger)
   
      Vastaaja: Eurooppalainen yhteisyritys ITERiä ja fuusioenergian kehittämistä varten
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan vastaajan 7.8.2013 tekemän päätöksen tehdä hankintasopimus, joka liittyy avoimeen tarjouskilpailuun F4E-ADM-0464 (EUVL 2012/S 213-352451) palveluhankintoja koskevan puitesopimuksen sarjan nimeltä ”Tieto- ja informaatioteknologiapalveluja koskevat hankkeet fuusioenergiaa varten” tekemiseksi (EUVL 2013/S 198-342743)
            
         
               —
            
            
               velvoittamaan vastaajan maksamaan kantajille vahingonkorvausta menetetystä tilaisuudesta saada hankintasopimus
            
         
               —
            
            
               velvoittamaan vastaajan maksamaan kantajille rangaistusluonteista korvausta
            
         
               —
            
            
               velvoittamaan vastaajan korvaamaan kantajien oikeudenkäyntikulut ja muut tämän kanteen yhteydessä aiheutuneet kulut, vaikka esillä oleva kanne hylättäisiin.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, ettei vastaaja menetellyt unionin oikeuden mukaisesti, kun se jatkoi tarjousten arviointia ja teki hankintasopimuksen tarjousten voimassaolon päättymisen jälkeen.
            
         
               2)
            
            
               Toinen kanneperuste, joka perustuu siihen, ettei vastaaja menetellyt unionin oikeuden mukaisesti, koska se ei noudattanut perusteluvelvollisuutta. Vastaaja toimitti kantajille arviointikertomuksen, joka ei sisältänyt lainkaan konkreettisia arviointiin liittyviä huomautuksia kantajien tarjouksesta.